బిగ్ బాస్ తెలుగు

బిగ్ బాస్ తెలుగు టెలివిజన్ రియాలిటీ కార్యక్రమం. భారత దేశం వ్యాప్తంగా వివిధ భాషలలో నిర్వహించబడుతున్న బిగ్ బాస్ (రియాలిటీ గేమ్) కు స్టార్ మా లో ప్రసారమవుతున్న తెలుగు మాతృక. 2017, జూలై 16 తేదీన ప్రారంభమై సెప్టెంబరు 24 తేదీనన ముగిసిన మొదటి సీజన్ ను జూనియర్ ఎన్. టి. ఆర్ నిర్వహించగా 2018, జూన్ 10 తేదీన ప్రారంభమై సెప్టెంబరు 30 తేదీనన ముగిసిన రెండవ సీజన్ ను నాని నిర్వహించాడు. 2019, జూలై 21న ప్రారంభమై 2019, నవంబరు 3న ముగిసిన మూడవ సీజన్ ను అక్కినేని నాగార్జున నిర్వహించాడు.  2020, సెప్టెంబరు 6వ తేదీన ప్రారంభమైన నాలుగవ సీజన్ అక్కినేని నాగార్జున వ్యాఖ్యాతగా నిర్వహించారు.ఈ సీజన్ డి‌సెంబర్ 20 వ తేదీ 2020న ముగి‌సింది.

ప్రారంభం 
బిగ్ బాస్ తెలుగు అనేది హిందీ బిగ్ బాస్ ఆధారంగా రూపొందించబడిన రియాలిటీ కార్యక్రమం. ఇది జాన్ డి మోల్ రూపొందించిన డచ్ బిగ్ బ్రదర్ ఫార్మాట్ ఆధారంగా రూపొందించబడింది. వివిధ ప్రాంతాలకు చెందిన వారు ఇంటి సభ్యులు (పోటిదారులు) గా బిగ్ బాస్ నిర్మించిన ఇంట్లో కొద్ది రోజులు కలిసి ఉండాలి. ప్రతివారం, ఇంటి సభ్యులు తమ తోటి ఇంటి సభ్యులలో ఇద్దరిని నామినేట్ చేస్తారు, ఎక్కువ నామినేషన్లు పొందిన ఇంటి సభ్యులు ప్రేక్షకుల ఓట్లను పొందుతారు. తక్కువ ఓట్లు వచ్చిన ఇంటి సభ్యులు ఇంటినుండి వెళ్లిపోతారు. అలా ప్రతివారం ఒకరు వెళ్ళిపోతుంటారు. చివరికి మిగిలినవారు విజేతలవుతారు.

నిబంధనలు 
అన్ని నిబంధనలు ప్రేక్షకులకు స్పష్టంగా కనిపిస్తాయి. ఇంటి సభ్యులు తెలుగు లో మాత్రమే మాట్లాడాలి. ఎల్లప్పుడూ లాపెల్ ధరించాలి. బిగ్ బాస్ చేత తొలగించబడేంత వరకు ఇంటి ప్రాంగణంలోనే ఉండాలి. వారు నామినేషన్ ప్రక్రియ గురించి ఎవరితోనూ చర్చించకూడదు. బిగ్ బాస్ అనుమతి లేకుండా నిద్రించకూడదు.

ఇల్లు 
మొదటి సీజన్లోని ఇంటిని లోనావాలా వద్ద ఏర్పాటుచేయగా రెండవ, మూడవ సీజన్ల కోసం హైదరాబాదు లోని అన్నపూర్ణ స్టూడియోలో ఏర్పాటు చేశారు.

ప్రసారం 
బిగ్ బాస్ తెలుగు స్టార్ మా ఛానల్ లో ప్రసారం అవుతుంది, హాట్‌స్టార్‌లో కూడా చూడవచ్చు. ప్రతిరోజు వచ్చే ఎపిసోడ్లలో మునుపటి రోజు ఇంటిలో జరిగిన ప్రధాన సంఘటనలు ప్రసారం చేయబడుతాయి. ప్రతి శనివారం ప్రసారమయ్యే ఎపిసోడ్ లో ఇంటి నుండి బయటకు వచ్చిన పోటీదారుడికి వ్యాఖ్యాతతో ముఖాముఖి ఉంటుంది.

సీజన్ వివరాలు

పోటిదారుల వివరాలు

ఇతర వివరాలు 
 బిగ్ బాస్ తెలుగు సీజన్ 3లో 6వ వారం సమయంలో ప్రధాన వ్యాఖ్యాత అక్కినేని నాగార్జున తన 60వ పుట్టినరోజు వేడుకల సందర్భంగా స్పెయిన్ కు వెళ్ళిన కారణంగా, ఆ వారం సినీనటి రమ్య కృష్ణ వ్యాఖ్యాతగా చేసింది.
 బిగ్ బాస్ తెలుగు సీజన్ 3లో 2019 దసరా సందర్భంగా నాగార్జున, బంగార్రాజు గెటప్ లో బిగ్ బాస్ హౌస్ లోకి వెళ్ళి, హౌస్ మేట్స్ తో ఫన్నీ టాస్క్ లు ఆడించాడు.

మూలాలు

ఇతర లంకెలు 
 అధికారిక జాలగూడు

టెలివిజన్ కార్యక్రమాలు